You don't have permission to access/Fótbóltsskúlin 2019 Fótbóltssamband Føroya fer saman við fleiri feløgum kring landið at skipa fyri fótbóltsskúlum í summar. Í fjør varð skipað fyri trimum fótbóltsskúlum, men tað er gleðiligt, at vit nú kunnu kunngera, at í ár verður talan um ikki færri enn fimm fótbóltsskúlar, ið verða hildnir á Toftum (B68), í Tórshavn (HB), á Eiði (EB/Streymur), í Sørvági (07 Vestur) og á Argjum (AB). Vit fegnast um, at fleiri feløg ynskja at vera partur av fótbóltsskúla-tiltakinum, sigur Christina Ravnsfjall, grassroots-samskipari hjá FSF. Øll sum luttaka fáa afturat góðari fótbóltsvenjing eisini mat, frukt, bólt, t-shirt og luttøkubræv. Tilmelding til Fótbóltsskúlan 2019 fer fram í Nethandilinum á heimasíðuni hjá FSF. Men tað ræður um at gera skjótt av, tí tað er avmarkað pláss. Kostnaðurin fyri at luttaka er 400,00 kr. fram til tríggjar vikur áðrenn fótbóltskúlin verður hildin. Tá hækkar luttøkugjaldið til 500,00 kr. Fótbóltsskúlarnir vera fylgjandi dagar og støð: Tórshavn, 28. og 29. juni 2019 Stað: Gundadalur Felag: Havnar Bóltfelag Toftir, 28. og 29. juni 2019 Stað: Svangaskarð Felag: B68 Tofta Ítróttarfelag Argir, 1. og 2. juli 2019 Stað: Inni í Vika Felag: Argja Bóltfelag Eiði, 12. og 13. juli 2019 Stað: í Hólmanum Felag: EB/Streymur Sørvágur, 15. og 16. august 2019 Stað: á Dungasandi Felag: 07 Vestur Melda til Fótbóltsskúlan her: https:/www. atgongumerki. fo/fsf/